# Budsjett 2020 og prognose 2020-24

Notat til instituttrådet 11. september 2019

### Bakgrunn

Helsam leverer budsjett for neste år og prognose for de neste fem årene innen 1. desember hvert år. Budsjettet for basisøkonomien utarbeides etter tildeling fra fakultetet. Det utarbeides budsjett både for basisøkonomien og for eksternfinansiert virksomhet. Den eksternfinansierte virksomhet er primært interessant for å lage prognoser på nettobidraget til basisøkonomien.

### Tildeling 2020

Fakultetsstyret skal vedta tildelingen for 2020 den 24. september, men vi forventer ingen vesentlige endringer fra den foreslåtte fordelingen som er vist her.

|  |  |  |  |
| --- | --- | --- | --- |
| **Institutt** | **2020, tentativ fordeling, styrebehandlet, 11. juni 2019** | **2020, august 2019, endelig forslag** | **Endring** |
| **IMB** | **156 277** | **156 855** | **578** |
| **Helsam** | **94 604** | **94 741** | **136** |
| **Klinmed** | **240 658** | **241 590** | **933** |
| **NCMM** | **32 741** | **32 368** | **-373** |
| **Husleie / REK** | **135 906** | **135 906** | **0** |
| **Vitenskapelig utstyr** | **8 875** | **8 875** | **0** |
| **Strategi** | **21 620** | **22 583** | **963** |
| **Ledelse og administrasjon** | **66 668** | **65 712** | **-956** |
| **Totalt** | **757 349** | **758 630** | **1 281** |

Som det framgår av tabellen vil basisinntektene våre bli stående uendret, noe som innebærer en realnedgang når vi korrigerer for pris- og lønnsvekst. I kombinasjon med en vanskelig økonomisk situasjon for instituttet med et betydelig akkumulert overforbruk (prognose på ca 12 mill ved utgangen av året) innebærer det at vi får en krevende prosess med utarbeidelse av neste års budsjett.

UiO stiller krav om at vi i den femårige prognosen kan vise at vi klarer å gå i balanse. Dagens prognose viser i grove trekk en forventning om at vi isolert sett går i balanse i 2020 og 2021 (dvs at vi ikke reduserer eller øker det akkumulerte overforbruket), mens reduksjonen av akkumulert overforbruk først kommer i slutten av langtidsperioden. Vi tror det vil være viktig å oppnå en reduksjon i overforbruket tidligere i perioden, dels som et signal om at vi har kontroll over den økonomiske situasjonen, men særlig fordi usikkerheten i prognosen øker jo lengre ut i perioden vi kommer. Vi vil derfor gå til høstens budsjettarbeid med en ambisjon om reduserte kostnader fra 2020 av. Vi vil forsøke å opprettholde strategien om å lete etter kostnadskutt, men unngå kutt som bidrar til å svekke framtidige inntekter.

Vi ber om instituttrådets innspill til høstens budsjettarbeid. Saken kommer tilbake til instituttrådet med forslag til budsjett i neste møte.